b"\n_START_ARTICLE_\nParr\xc3\xb2quia (civil)\n_START_PARAGRAPH_\nParr\xc3\xb2quia \xc3\xa9s la denominaci\xc3\xb3 d'algunes entitats subnacionals en diferents pa\xc3\xafsos.\n_START_SECTION_\nAst\xc3\xbaries\n_START_PARAGRAPH_\nL'Estatut d'Autonomia d'Ast\xc3\xbaries assumeix la personalitat jur\xc3\xaddica de les parr\xc3\xb2quies rurals, encara que, en la realitat, li falta desenvolupament legal pel que fa a alguns concejos. Alhora, les parr\xc3\xb2quies es divideixen en barris.\n_START_SECTION_\nGal\xc3\xadcia\n_START_PARAGRAPH_\nLes parr\xc3\xb2quies s\xc3\xb3n una divisi\xc3\xb3 administrativa reconeguda per l'Estatut d'Autonomia de Gal\xc3\xadcia com a entitat col\xc2\xb7lectiva de poblaci\xc3\xb3 inferior al \xc2\xabconcello\xc2\xbb (municipi). Segons el Nomencl\xc3\xa0tor Oficial de la Xunta de Galicia, a la comunitat hi ha un total de 3.772 parr\xc3\xb2quies, que tenen el seu origen en les parr\xc3\xb2quies eclesi\xc3\xa0stiques. Cada parr\xc3\xb2quia agrupa diferents entitats de poblaci\xc3\xb3._NEWLINE_Aix\xc3\xad doncs, els concellos o municipis gallecs es divideixen en una o m\xc3\xa9s parr\xc3\xb2quies i aquestes, alhora, estan formades per un o m\xc3\xa9s \xc2\xablugares\xc2\xbb (llogarets).\n_START_SECTION_\nEquador\n_START_PARAGRAPH_\nA l'Equador la parr\xc3\xb2quia \xc3\xa9s la divisi\xc3\xb3 politicoterritorial de menor rang. El conjunt de parr\xc3\xb2quies s'organitza sota la forma jur\xc3\xaddic-pol\xc3\xadtica de la municipalitat, que \xc3\xa9s l'autoritat jurisdiccional del cant\xc3\xb3 en assumptes administratius. Hi ha dos tipus de parr\xc3\xb2quies: la urbana i la rural. La parr\xc3\xb2quia urbana \xc3\xa9s aquella que es troba circumscrita dintre de la metr\xc3\xb2poli o ciutat. Consta de tota la infraestructura necess\xc3\xa0ria per a ser una ciutat principal. Les parr\xc3\xb2quies rurals s\xc3\xb3n aquelles que estan apartades de la ciutat principal o metr\xc3\xb2poli. Solen ser comarques o conjunt de recintes els pobladors dels quals viuen de labors agr\xc3\xadcoles i del camp.\n_START_SECTION_\nVene\xc3\xa7uela\n_START_PARAGRAPH_\nVene\xc3\xa7uela t\xc3\xa9 2.570 parr\xc3\xb2quies. \xc3\x89s la unitat politicoterritorial de menor rang en qu\xc3\xa8 es divideixen els municipis. Les parr\xc3\xb2quies s\xc3\xb3n considerades demarcacions de car\xc3\xa0cter local creades amb l'objectiu de descentralitzar l'administraci\xc3\xb3 municipal i per a la divisi\xc3\xb3 de les Jefaturas Civiles, que equivalen a tribunals locals encarregats de l'\xc3\xa0mbit jur\xc3\xaddic. La parr\xc3\xb2quia est\xc3\xa0 regida per una junta parroquial, dirigida per un prefecto nomenat per l'alcalde. Des de les eleccions de 1992 la ciutadania tria directament els representants de les juntes parroquials. L'any 2005 per primera vegada es van fer comicis per a escollir les juntes parroquials de forma separada als de governador i alcalde.\n_START_SECTION_\nEls Estats Units d'Am\xc3\xa8rica\n_START_PARAGRAPH_\nL'estat estatunidenc de Louisiana mant\xc3\xa9 la denominaci\xc3\xb3 de parr\xc3\xb2quia (en angl\xc3\xa8s: parish) per a l'entitat que en la resta d'estats es coneix com a comtat (en angl\xc3\xa8s: county). Fins a la fi del segle XIX tamb\xc3\xa9 es mantingueren a Carolina del Sud."